Tərbiyəçi (film, 1971)

Məzmun 
Film-portret Bakıdakı 3 saylı poliqrafiya peşə-texniki məktəbin direktoru Sofya Yaqubova haqqında danışır. Filmdə vaxtilə S.Yaqubovanın bu məktəbi bitirməsi, istehsalat təhsili ustası işləməsi, sonra uzun illər həmin məktəbin direktoru olması göstərilir.

"Gənc fəhlə" jurnalı ilk dəfə bu məktəbdə nəşr olunmuşdur. Məktəbin məzunları bir çox mətbəələrdə, o cümlədən "Kommunist" nəşriyyatında, "Qırmızı Oktyabr" mətbəəsində işləyirlər. Elə məktəbin özündə çalışan təhsil ustaları da bu təhsil ocağının məzunlarıdır.

Filmdə S.Yaqubovanın ailəsi də göstərilmişdir. O, məşhur pambıqçı, iş başında faciəli şəkildə həlak olmuş Sevil Qazıyevanın bu məktəbə necə daxil olması barədə xatirəsini danışır.

 Festivallar və mükafatlar 
1) 1976-cı ildə Bakıda Beynəlxalq Qadınlar gününə həsr olunmuş Respublika həvəskarlar filmləri müsabiqəsi
Film I dərəcəli Diploma və Fəxri Fərmana layiq görülmüşdür.

 Filmin heyəti 

 Film üzərində işləyənlər 
Rejissor: Kamil Mirzəyev
Ssenari müəllifi: Sofya Yaqubova, V.Volkova
Operator: Kamil Mirzəyev
Səs operatoru: Vladimir Savin

Kateqoriya:1971-ci ilin Azərbaycan filmləri
Kateqoriya:Bioqrafik filmlər
Kateqoriya:Qısametrajlı sənədli filmlər
Kateqoriya:Peşətexfilm